**Ministru kabineta noteikumu „Centrālās finanšu un līgumu aģentūras nolikums” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| I. Tiesību akta projekta izstrādes nepieciešamība | | |
| 1. | Pamatojums | Publisko aģentūru likuma Pārejas noteikumu 2.punkts. |
| 2. | Pašreizējā situācija un problēmas | 2010.gada 1.janvārī ir stājies spēkā Publisko aģentūru likums, kura pārejas noteikumu 1.punktā ir noteikts, ka ar šā likuma spēkā stāšanos spēku zaudē Publisko aģentūru likums (Latvijas Republikas Saeimas un Ministru Kabineta Ziņotājs, 2001, 10.nr.; 2002, 23.nr.; 2005, 6.nr.; 2008, 1.nr.; 2009, 1., 2., 6.nr.).  Saskaņā ar spēkā esošā Publisko aģentūru likuma pārejas noteikumu 2.punktu ministrijām ir jāizvērtē valsts aģentūru darbības atbilstību šā likuma prasībām, un Ministru kabinetam līdz 2013.gada 1.janvārim jāpieņem lēmumu par attiecīgās aģentūras darbības turpināšanu, aģentūras likvidēšanu vai reorganizēšanu, ievērojot Valsts pārvaldes iekārtas likuma 15.pantā noteiktās prasības.  Jaunā Publisko aģentūru likuma un tā pārejas noteikumu mērķis ir valsts aģentūru statusu saglabāt tikai tām aģentūrām, kuras darbojas uz saimnieciskā aprēķina principiem, savukārt aģentūrām, kas pamatā veic tādus valsts pārvaldes uzdevumus, kas nav saistīti ar pakalpojumu sniegšanu privātpersonām, publiskās aģentūras statuss ir jāpārskata (*sk.* *likumprojekta „Publisko aģentūru likums” anotācijas I sadaļas 2.punktu*).  Centrālā finanšu un līgumu aģentūra (turpmāk – CFLA) veic tādus pārvaldes uzdevumus, kas nav saistīti ar pakalpojumu sniegšanu privātpersonām un finansējumu saņem no valsts budžeta, līdz ar to neatbilst valsts aģentūras statusam.  Ministru kabineta 2003.gada 16.decembra noteikumi Nr.697 „Valsts aģentūras „Centrālā finanšu un līgumu aģentūra” nolikums” (turpmāk – MK noteikumi Nr.697) ir izdoti saskaņā ar spēku zaudējušā Publisko aģentūru likuma 8.panta trešo daļu.  Ņemot vērā iepriekš minēto, nepieciešams veikt CFLA darbības izvērtējumu un apstiprināt jaunu nolikumu. |
|  | Saistītie politikas ietekmes novērtējumi un pētījumi | Nav attiecināms |
| 4. | Tiesiskā regulējuma mērķis un būtība | Pēc Finanšu ministrijas veiktā CFLA darbības un finansēšanas izvērtējuma tika secināts, ka CFLA darbības mērķis ir noteiktu deleģēto funkciju īstenošana, kā arī līdzšinējie darbības principi atbilst tiešās pārvaldes iestādes darbības principiem un finansēšanas modelim, līdz ar to tā neatbilst Publisko aģentūru likuma 13.pantā noteiktajiem publisko aģentūru kritērijiem un pārveidojama par tiešās pārvaldes iestādi Finanšu ministrijas padotībā.  Regulējuma būtība ir mainīt CFLA valsts aģentūras statusu uz tiešās pārvaldes iestādes statusu, izdodot jaunu nolikumu, pamatojoties uz Valsts pārvaldes iekārtas likuma 16.panta pirmo daļu.  No nolikuma tiek svītrota pašreizējā nolikumā MK noteikumu Nr.697 4.4.punktā noteiktā funkcija „veikt Šengenas konvencijas finanšu programmas (Shengen Facility) ieviešanas iestādes funkcijas”, jo šīs programmas realizācija Latvijā ir pabeigta.  Pārējās līdzšinējās CFLA funkcijas, uzdevumi un tiesības noteikumu projektā tiek saglabātas.  Mainot statusu, tiek saglabāts iestādes līdzšinējais nosaukums „Centrālā finanšu un līgumu aģentūra”, jo tas ir nacionālā un starptautiskā līmenī atpazīstams.  Nosaukuma maiņa radītu papildu finansiālo un administratīvo slogu iestādei, kā arī radītu problēmas tās atpazīstamībai dažādās institūcijās, projektos un sadarbības jautājumos.  Saglabājot esošo nosaukumu, nav nepieciešami papildu finanšu resursi ar nosaukuma maiņu saistīto pasākumu īstenošanai. |
| 5. | Projekta izstrādē iesaistītās institūcijas | Nav attiecināms |
| 6. | Iemesli, kādēļ netika nodrošināta sabiedrības līdzdalība | Šis noteikumu projekts tieši neskar sabiedrības intereses, sabiedrības tiesības ar šo normatīvo aktu netiek grozītas, ierobežotas vai paplašinātas. |
| 7. | Cita informācija | Nav |

*Anotācijas II un III sadaļa – nav attiecināms.*

|  |  |  |
| --- | --- | --- |
| IV. Tiesību akta projekta ietekme uz spēkā esošo tiesību normu sistēmu | | |
| 1. | Nepieciešamie saistītie tiesību aktu projekti | Atzīt ar spēku zaudējušiem Ministru kabineta 2003.gada 16.decembra noteikumus Nr.697 „Valsts aģentūras „Centrālā finanšu un līgumu aģentūra” nolikums”.  Pakāpeniski nepieciešams izdarīt grozījumus tālāk minētajos normatīvajos aktos, precizējot Centrālās finanšu un līgumu aģentūras nosaukumu:   * Ministru kabineta 2008.gada 26.februāra noteikumi Nr.132 „Kārtība, kādā sniedzami ziņojumi par Eiropas Ekonomikas zonas finanšu instrumenta un Norvēģijas valdības divpusējā finanšu instrumenta vadībā konstatētajām neatbilstībām un atgūstami neatbilstoši veiktie izdevumi”; * Ministru kabineta 2008.gada 21.jūlija noteikumi Nr.576 „Noteikumi par darbības programmas „Infrastruktūra un pakalpojumi” papildinājuma 3.2.2.1.1.apakšaktivitātes "Informācijas sistēmu un elektronisko pakalpojumu attīstība" projektu iesniegumu atlases pirmo kārtu”; * Ministru kabineta 2009.gada 20 oktobra noteikumi Nr.1216 „Noteikumi par uzraudzības institūcijas darbību un publiskā partnera vai tā pārstāvja līguma izpildes pārskata sniegšanu”. |
| 2. | Cita informācija | Nav |

*Anotācijas V un VI sadaļa – nav attiecināms.*

|  |  |  |
| --- | --- | --- |
| VII. Tiesību akta projekta izpildes nodrošināšana un tās ietekme uz institūcijām | | |
| 1. | Projekta izpildē iesaistītās institūcijas | CFLA |
| 2. | Projekta izpildes ietekme uz pārvaldes funkcijām | Pārvaldes funkcijas netiek mainītas |
| 3. | Projekta izpildes ietekme uz pārvaldes institucionālo struktūru.  Jaunu institūciju izveide | Ar šo tiesību aktu tiks mainīts iestādes statuss no valsts aģentūras uz tiešās pārvaldes iestādi Finanšu ministrijas padotībā. |
| 4. | Projekta izpildes ietekme uz pārvaldes institucionālo struktūru.  Esošu institūciju likvidācija | Nav attiecināms |
| 5. | Projekta izpildes ietekme uz pārvaldes institucionālo struktūru.  Esošu institūciju reorganizācija | Nav attiecināms |
| 6. | Cita informācija | CFLA funkcijas ar noteikumu projektu salīdzinājumā ar spēkā esošo regulējumu netiek būtiski mainītas, tiek izslēgts pienākums veikt Šengenas konvencijas finanšu programmas (Shengen Facility) ieviešanas iestādes funkcijas”, jo šīs programmas realizācija Latvijā ir pabeigta, un precizēts aģentūras statuss saskaņā ar spēkā esošo Valsts pārvaldes iekārtas likumu un Publisko aģentūru likumu, mainot to no valsts aģentūras uz valsts iestādi. Noteikumu projekts pēc tā pieņemšanas tiks publicēts laikrakstā „Latvijas Vēstnesis” un iekļauts tiesību aktu portālā [www.likumi.lv](http://www.likumi.lv) . |

## **Finanšu ministrs A.Vilks**

28.09.2012. 13.30

795

G.Šulca,

29514645, fakss 67357841,

[Gundega.Sulca@cfla.gov.lv](mailto:Gundega.Sulca@cfla.gov.lv)